## Odluka Ustavnog suda Republike Hrvatske broj U/II-176/1991. od 23. lipnja 1993.

### NN 68/1993 (14.7.1993.), Odluka Ustavnog suda Republike Hrvatske broj U/II-176/1991. od 23. lipnja 1993.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 23. lipnja 1993. godine,
donio je ovu

## ODLUKU

1. Ukida se odredba članka 50. stavak 1. točka 2. Statuta Samoupravne
interesne zajednice mirovinskog i invalidskog osiguranja radnika Hrvatske
("Narodne novine", broj 31/83. 53/85, 23/86, 52/86. 32/89. 48/89
i 57/89).

2. Ova će se odluka objaviti u "Narodnim novinama".

Obrazloženje

Osporena odredba članka 50. stavak 1. točka 2. Statuta navedenog u izreci
odnosi se na uvjete za stjPcanje prava na invalidsku mirovinu; ona propisuje
da osiguranik, kada je invalidnost prouzročena bolešću ili povredom izvan
rada, stječe pravo na invalidsku mirovinu, ako mu jedna trećina radnoga
vijeka iznosi do 3 godine. a nema ni 3 godine mirovinskog staža i invalidnost
nastane prije navršene 30 godine života, uz uvjet da je na dan nastanka
invalidnosti bio u radnom odnosu, odnosno imao drugo svojstvo na temelju
kojega je osiguran, i da je navršio staž osiguranja najmanje od jedne godine.

Citirana odredba na snazi je na temelju članka 43 stavak 1. Statuta
Republičkog fonda mirovinskog i invalidskog osiguranja radnika Hrvatske
("Narodne novine". broj 58/90, 21/92) prema kojem je stupanjem
tog Statuta na snagu prestao važiti Statut Samoupravne interesne zajednice
mirovinskog i invalidskog osiguranja radnika Hrvatske (naveden u izreci
ove odluke, koji sadrži osporenu odredbu) "osim u dijelu kojim se
uređuju prava i obveze iz mirovinskog i invalidskog osiguranja, postupak
za ostvarivanje praila i druga pitanja u vezi s ostvarivanjem prava iz
mirovinskog i invalidskog osiguranja."

Prema istom članku 43. stavku 2. Statuta Republićkog fonda mirovinskog
i invalidskog osiguranja radnika Hrvatske, odredbe koje su ostale na snazi
primjenjivat će se do donošenja novog zakona o mirovinskom i invalidskom
osiguranju, uz uvjet da nisu u suprotnosti sa Zakonom i tim Statutom.

Prijedlogom Tomislava Barića iz Splita tražilo se pokretanje postupka
za oojenu ustavnosti osporene odredbe sa stajališta odredaba članaka 61-64.
Ustava Republike Hrvatske, koje se odnose na zaštitu obitelji, materinstva,
djece, mladeži, maloljetnika, te nemoćnih i invalidnih osoba. Ocjena zakonitosti
osporene odredbe predlagala se u odnosu na članak 66. stavak 2. Zakona
o mirovinskom i invalidskom osiguranju radnika Hrvatske ("Narodne
novine", broj 26/83, 5/86, 42/87, 34/89, 57/89, 40/80, 9/91).

Ustavni sud Republike Hrvatske (dalje: Sud) prihvatio je prijedlog i
pokrenuo postupak za ocjenu ustavnosti i zakonitosti osporene odredbe,
te osporenu odredbu nakon provedenog postupka ukinuo.

Donoseći odluku Sud je u prvom redu polazio od odredbe članka 57. stavak
2. Ustava Republike Hrvatske (dalje: Ustav) prema kojoj Republika posebnu
skrb posvećuje zaštiti invalidnih osoba, te od odredbe članka 56. stavak
1. Ustava prema kojoj se pravo zaposlenih i članova njihovih obitelji na
socijalnu sigurnost i socijalno osiguranje uređuje zakonom i kolektivnim
ugovorom.

Već navedeni Zakon o mirovinskom i invalidskom osiguranju radnika (dalje:
Zakon) u članku 66. stavak 1. propisuje da osiguranik, kada je invalidnost
prouzročena bolešću ili povredom izvan rada, stječe pravo na invalidsku
mirovinu ako mu navršeni mirovinski staž pokriva najmanje jednu trećinu
razdoblja od navršenih najmanje 20 godina života do dana nastanka invalidnosti
(radni vijek). računajući i radni vijek na pune godine, a u stavku 2. -
u odnosu na koji se osporena statutarna odredba ocjenjuje - propisuje da
se osiguraniku, kod kojega invalidnost nastane prije nego što je navršio
30 godina života, osigurava stjecanje prava na invalidsku mirovinu uz povoljnije
uvjete od uvjeta propisanih u stavku 1. istog članka Zakona, s tim da te
uvjete utvrđuje samoupravnim općim aktom sama zajednica. Dakle, citirana
zakonska odredba propisuje da se putem akta zajednice, konkretno: Statuta,
osigurava stjecanje prava na invalidsku mirovinu, i to pod povoljnijim
uvjetima od onih što su navedeni u članku 66. stavak 1. Zakona.

Osporena odredba. međutim. za osobe za koje je bila dužna utvrditi povoljnije
uvjete od onih što su navedeni u Zakonu, utvrdila je uvjet o navršenom
stažu osiguranja najmanje od jedne godine, bez postojanja kojeg se pravo
na invalidsku mirovinu uopće ne može steći, čime je - umjesto propisivanja
povoljnijih uvjeta - propisala eliminacijski kriterij u stjecanju tog prava:
Takvo ovlaštenje Zakon zajednici nije dao: kad zakon odredi da se neko
pravo određenoj kategoriji osoba osigurava, a sam pritom ne utvrdi eliminacijske
kriterije pri stjecanju tog prava. donositelj podzakonskog akta nije ovlašten
takve kriterije uvoditi.

U skladu s navedenim odlučeno je kao u izreci.

Broj: U/II-176/1991

Zagreb, 23. lipnja 1993.

USTAVNI SUD REPUBLIKE HRVATSKE

Zamjenik predsjednika

**Ante Jelavić, v. r.**

Odluka, NN 68/1993-1424